CELEX: 32002R0982
Language: el
Date: 2002-06-07 00:00:00
Title: Κανονισμός (ΕΚ) αριθ. 982/2002 της Επιτροπής, της 7ης Ιουνίου 2002, για τον καθορισμό της εμπορικής προδιαγραφής που εφαρμόζεται στα καλλιεργούμενα μανιτάρια

Avis juridique important

|

32002R0982

Κανονισμός (ΕΚ) αριθ. 982/2002 της Επιτροπής, της 7ης Ιουνίου 2002, για τον καθορισμό της εμπορικής προδιαγραφής που εφαρμόζεται στα καλλιεργούμενα μανιτάρια  

Επίσημη Εφημερίδα αριθ. L 150 της 08/06/2002 σ. 0045 - 0049

Κανονισμός (ΕΚ) αριθ. 982/2002 της Επιτροπήςτης 7ης Ιουνίου 2002για τον καθορισμό της εμπορικής προδιαγραφής που εφαρμόζεται στα καλλιεργούμενα μανιτάριαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 545/2002(2), και ιδίως το άρθρο 2 παράγραφος 2,Εκτιμώντας τα ακόλουθα:(1) Τα καλλιεργούμενα μανιτάρια εμφαίνονται στο παράρτημα Ι του κανονισμού (ΕΚ) αριθ. 2200/96 μεταξύ των προϊόντων για τα οποία πρέπει να εγκριθούν οι προδιαγραφές. Για το σκοπό αυτό, και για λόγους διαφάνειας στη διεθνή αγορά, πρέπει να ληφθεί υπόψη η προδιαγραφή που συνιστάται για τα καλλιεργούμενα μανιτάρια από την ομάδα εργασίας για την τυποποίηση των αλλοιώσιμων προϊόντων και για τη βελτίωση της ποιότητας της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΟΗΕ).(2) Από την εφαρμογή των προδιαγραφών αυτών πρέπει να εξαλειφθούν από την αγορά τα προϊόντα μη ικανοποιητικής ποιότητας, να προσανατολιστεί η παραγωγή κατά τρόπο ικανοποιητικό στις απαιτήσεις των καταναλωτών και να διευκολυνθούν οι εμπορικές σχέσεις με βάση έναν θεμιτό ανταγωνισμό, συμβάλλοντας με τον τρόπο αυτό στη βελτίωση της αποδοτικότητας της παραγωγής.(3) Οι προδιαγραφές εφαρμόζονται σε όλα τα στάδια εμπορίας. Η μεταφορά σε μεγάλη απόσταση, η αποθήκευση ορισμένης διάρκειας ή οι διάφορες επεξεργασίες, στις οποίες υποβάλλονται τα προϊόντα, είναι δυνατόν να προκαλέσουν ορισμένες αλλοιώσεις οφειλόμενες στη βιολογική εξέλιξη των προϊόντων αυτών ή στο κατά το μάλλον ή ήττον φθαρτό χαρακτήρα τους. Πρέπει να ληφθούν υπόψη οι αλλοιώσεις αυτές κατά την εφαρμογή των κανόνων στα στάδια εμπορίας που ακολουθούν το στάδιο της αποστολής.(4) Δεδομένου ότι τα προϊόντα της κατηγορίας "Έξτρα" πρέπει να αποτελούν αντικείμενο ιδιαίτερα φροντισμένης διαλογής και συσκευασίας, πρέπει να λαμβάνεται υπόψη μόνον η μείωση της φρεσκάδας και της σπαργής.(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Η προδιαγραφή που εφαρμόζεται στα καλλιεργούμενα μανιτάρια του γένους Agaricus, που υπάγονται στον κωδικό ΣΟ 0709 51 00, εμφαίνεται στο παράρτημα.H προδιαγραφή εφαρμόζεται σε όλα τα στάδια της εμπορίας, σύμφωνα με τους όρους που προβλέπονται στον κανονισμό (ΕΚ) αριθ. 2200/96.Ωστόσο, στα στάδια που έπονται εκείνου της αποστολής, τα προϊόντα μπορούν να παρουσιάσουν, σε σχέση με αυτά που προβλέπει η προδιαγραφή, ελαφρά μείωση της φρεσκάδας και της σπαργής· τα προϊόντα που δεν ταξινομούνται στην κατηγορία "Έξτρα" μπορούν επίσης να παρουσιάζουν ελαφρές αλλοιώσεις οφειλόμενες στην εξέλιξή τους ή στον κατά το μάλλον φθαρτό χαρακτήρα τους.Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 7 Ιουνίου 2002.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 84 της 28.3.2002, σ. 1.ΠΑΡΑΡΤΗΜΑΠΡΟΔΙΑΓΡΑΦΗ ΓΙΑ ΤΑ ΚΑΛΛΙΕΡΓΟΥΜΕΝΑ ΜΑΝΙΤΑΡΙΑ (Agaricus)1. ΚΑΘΟΡΙΣΜΟΣ ΤΟΥ ΠΡΟΪΟΝΤΟΣΗ παρούσα προδιαγραφή αφορά τις καρποφορίες (όργανο αναπαραγωγής) ποικιλιών του γένους Agaricus (syn. Psalliota), που προορίζονται να διατεθούν νωπά στον καταναλωτή, με εξαίρεση τα μανιτάρια που προορίζονται για βιομηχανική μεταποίηση.Τα μανιτάρια ταξινομούνται σε δύο εμπορικούς τύπους και καταρχήν διαιρούνται σε δύο ομάδες:- άκοπα μανιτάρια, από τα οποία δεν έχει αφαιρεθεί το στέλεχος,- κομμένα μανιτάρια, από τα οποία έχει αφαιρεθεί το κατώτερο τμήμα του στελέχους. Η τομή πρέπει να είναι σαφής και κατά προσέγγιση κάθετη στον επιμήκη άξονα.Σε αυτές τις δύο ομάδες διακρίνουμε, μεταξύ διαδοχικών σταδίων ανάπτυξης:- κλειστά μανιτάρια, (ή ισοδύναμη ονομασία), δηλαδή τα μανιτάρια των οποίων το καπέλο είναι τελείως κλειστό,- μανιτάρια με πέπλο, δηλαδή τα μανιτάρια των οποίων το καπέλο και το στέλεχος συνδέονται με ένα πέπλο,- ανοικτά μανιτάρια, δηλαδή τα μανιτάρια των οποίων το καπέλο είναι ανοικτό (απλωμένο ή επίπεδο, ο γύρος του καπέλου πρέπει να είναι ελαφρώς κυρτωμένος προς τα κάτω),- επίπεδα μανιτάρια, δηλαδή τα μανιτάρια των οποίων το καπέλο είναι τελείως ανοικτό (αλλά ο γύρος του καπέλου δεν είναι πολύ καμπυλωμένος ούτε προς τα άνω ούτε προς τα κάτω).Επιπλέον τα μανιτάρια ταξινομούνται σε δύο τύπους χρώματος:- "τα λευκά"- "σκούρα" ή "καφέ".2. ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΠΟΙΟΤΗΤΑΣκοπός της προδιαγραφής είναι να ορίσει τα ποιοτικά χαρακτηριστικά που πρέπει να παρουσιάζουν τα μανιτάρια μετά την τυποποίηση και τη συσκευασία.Α. Ελάχιστα χαρακτηριστικάΣε όλες τις κατηγορίες λαμβάνοντας υπόψη τις ειδικές διατάξεις που προβλέπονται για κάθε κατηγορία και τα αποδεκτά όρια ανοχής, τα μανιτάρια πρέπει να είναι:- ολόκληρα· τα κομμένα μανιτάρια σύμφωνα με τον ορισμό θεωρούνται ως ολόκληρα,- υγιή· αποκλείονται τα προϊόντα που έχουν προσβληθεί από σήψη από έντονο καφετί χρωματισμό του στελέχους ή από αλλοιώσεις που είναι δυνατόν να τα καταστήσουν ακατάλληλα για κατανάλωση,- καθαρά, πρακτικώς απαλλαγμένα από ορατά ξένα σώματα εκτός από το υλικό επικάλυψης,- φρέσκα· πρέπει να ληφθεί υπόψη το χαρακτηριστικό χρώμα των ελασμάτων της ποικιλίας ή/και του εμπορικού τύπου,- πρακτικώς απαλλαγμένα από παράσιτα,- πρακτικώς απαλλαγμένα από προσβολές παρασίτων,- απαλλαγμένα από μη φυσιολογική εξωτερική υγρασία,- απαλλαγμένα από ξένη οσμή ή/και γεύση.Τα μανιτάρια πρέπει να παρουσιάζουν ανάπτυξη και κατάσταση τέτοια που να τους επιτρέπουν:- να αντέχει στη μεταφορά και τη μετακίνηση και- να φθάνουν υπό ικανοποιητικές συνθήκες στον τόπο προορισμού.Β. ΚατάταξηΤα μανιτάρια ταξινομούνται σε τρεις κατηγορίες που ορίζονται κατωτέρω:i) Κατηγορία "Έξτρα"Τα μανιτάρια που κατατάσσονται στην κατηγορία αυτή πρέπει να είναι υψηλής ποιότητας. Πρέπει να εμφανίζουν τα χαρακτηριστικά για τον εμπορικό τύπο, σχήμα, εμφάνιση, ανάπτυξη και χρωματισμό. Πρέπει να είναι καλοσχηματισμένα.Δεν πρέπει να παρουσιάζουν ελαττώματα εκτός από πολύ μικρές επιφανειακές αλλοιώσεις, υπό τον όρο ότι αυτές δεν επηρεάζουν τη γενική όψη του προϊόντος, την ποιότητά του, τη διατήρησή του και την παρουσίασή του στη συσκευασία.Τα μανιτάρια πρέπει να είναι πρακτικώς απαλλαγμένα από υλικό επικάλυψης· ωστόσο τα άκοπα μανιτάρια μπορούν να εμφανίζουν ίχνη υλικού επικάλυψης στο στέλεχος.ii) Κατηγορία IΤα μανιτάρια που κατατάσσονται σε αυτή την κατηγορία πρέπει να είναι καλής ποιότητας. Πρέπει να εμφανίζουν τα χαρακτηριστικά για τον εμπορικό τύπο, σχήμα, εμφάνιση, ανάπτυξη και χρωματισμό.Ωστόσο, μπορούν να παρουσιάζουν τα εξής ελαφρά ελαττώματα, υπό την προϋπόθεση ότι αυτά δεν βλάπτουν ούτε τη γενική όψη του προϊόντος, ούτε την ποιότητά του, ούτε τη διατήρηση και την εμφάνιση του προϊόντος αυτού στην συσκευασία:- ελαφρά ατέλεια του σχήματος,- ελαφρά ατέλεια χρωματισμού,- ελαφρά επιφανειακά ελαττώματα με την προϋπόθεση ότι δεν εξελίσσονται,- ελαφρά επιφανειακά τραύματα,- ελαφρά ίχνη υλικού επικάλυψης· ωστόσο τα άκοπα μανιτάρια μπορούν να εμφανίζουν υλικό επικάλυψης στο στέλεχος.iii) Κατηγορία IIΗ κατηγορία αυτή περιλαμβάνει τα μανιτάρια που δεν μπορούν να ταξινομηθούν στις ανώτερες κατηγορίες, αλλά ανταποκρίνονται στα ελάχιστα χαρακτηριστικά που ορίζονται παραπάνω.Μπορούν να παρουσιάζουν τα ακόλουθα ελαττώματα, υπό τον όρο ότι διατηρούν τα βασικά χαρακτηριστικά τους ποιότητας, διατήρησης και παρουσίασης:- ατέλεια του σχήματος,- ατέλεια χρωματισμού,- ελαφρές κηλίδες,- ελαφρά τραύματα,- κενά στελέχη,- ίχνη υλικού επικάλυψης· ωστόσο, τα άκοπα μανιτάρια μπορούν να εμφανίζουν λίγο υλικό επικάλυψης στο στέλεχος.3. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣΤο μέγεθος καθορίζεται από τη διάμετρο του καπέλου και από το μήκος του στελέχους, σύμφωνα με τα εξής χαρακτηριστικά.Ελάχιστο μέγεθοςΗ μέγιστη διάμετρος του καπέλου πρέπει να είναι τουλάχιστον 15 mm για τα κλειστά μανιτάρια, τα μανιτάρια με πέπλο και τα ανοικτά, και 20 mm για τα επίπεδα μανιτάρια.Μήκος του στελέχουςΤο μήκος του στελέχους μετράται:- για τα ανοικτά και επίπεδα μανιτάρια, από τα ελάσματα κάτω από το καπέλο,- για τα κλειστά μανιτάρια, από το πέπλο.Το μέγεθος είναι υποχρεωτικό για τα μανιτάρια της κατηγορίας "Έξτρα" σύμφωνα με τον ακόλουθο πίνακα, τα μανιτάρια των κατηγοριών Ι και ΙΙ πρέπει να τηρούν την κλίμακα μεγέθους όταν αναγράφονται οι ενδείξεις "μικρό", "μεσαίο" και "μεγάλο":>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>4. ΔΙΑΤΑΞΕΙΣ ΠΕΡΙ ΑΝΟΧΩΝΥπάρχουν αποδεκτά όρια ανοχής ποιότητας και μεγέθους σε κάθε συσκευασία για τα προϊόντα που δεν ανταποκρίνονται στις απαιτήσεις της αναφερόμενης κατηγορίας.Α. Ανοχές ποιότηταςi) Κατηγορία "Έξτρα"5 % κατ' αριθμό ή κατά βάρος μανιταριών που δεν ανταποκρίνονται στα χαρακτηριστικά της κατηγορίας αυτής, αλλά ανταποκρίνονται σε εκείνα της κατηγορίας Ι ή γίνονται, κατ' εξαίρεση, αποδεκτά στα όρια ανοχής της κατηγορίας αυτής.ii) Κατηγορία Ι10 % κατ' αριθμό ή κατά βάρος μανιταριών που δεν ανταποκρίνονται στα χαρακτηριστικά της κατηγορίας αυτής, αλλά ανταποκρίνονται σε εκείνα της κατηγορίας ΙΙ ή γίνονται κατ' εξαίρεση αποδεκτά στα όρια ανοχής της κατηγορίας αυτής.iii) Κατηγορία II10 % του αριθμού ή του βάρους των μανιταριών χωρίς στέλεχος και 10 % του αριθμού ή του βάρους των μανιταριών που δεν πληρούν, για άλλους λόγους, τα χαρακτηριστικά της κατηγορίας ούτε τα ελάχιστα χαρακτηριστικά με εξαίρεση τα προϊόντα που έχουν προσβληθεί από σήψη ή τα οποία έχουν αλλοιωθεί και δεν είναι κατάλληλα για κατανάλωση.Β. Ειδικές ανοχές για το στάδιο ανάπτυξηςi) Κατηγορία "Έξτρα"Επιτρέπονται 5 % συνολικά κατ' αριθμό ή κατά βάρος μανιταριών στο επόμενο στάδιο ανάπτυξης και μανιταριών στο προηγούμενο στάδιο ανάπτυξης.ii) Κατηγορία IΕπιτρέπονται 10 % συνολικά κατ' αριθμό ή κατά βάρος μανιταριών στο επόμενο στάδιο ανάπτυξης και μανιταριών στο προηγούμενο στάδιο ανάπτυξης.iii) Κατηγορία IIΜπορούν να είναι αναμεμιγμένα στο ίδιο δέμα μανιτάρια σε διαφορετικά στάδια ανάπτυξης. Ωστόσο, σε περίπτωση που αναφέρεται το στάδιο ανάπτυξης, επιτρέπονται 25 %, συνολικά, κατ' αριθμό ή κατά βάρος μανιταριών στο επόμενο στάδιο ανάπτυξης και μανιταριών στο προηγούμενο στάδιο ανάπτυξης.Γ. Ανοχές μεγέθουςΓια όλες τις κατηγορίες: 10 % κατ' αριθμό ή κατά βάρος μανιταριών δεν αντιστοιχούν στις αναγραφόμενες κατηγορίες μεγέθους.5. ΔΙΑΤΑΞΕΙΣ ΓΙΑ ΤΗΝ ΠΑΡΟΥΣΙΑΣΗΑ. ΟμοιογένειαΤο περιεχόμενο κάθε συσκευασίας πρέπει να είναι ομοιογενές και να περιέχει μόνο μανιτάρια της ίδιας καταγωγής, εμπορικού τύπου, σταδίου ανάπτυξης (με την επιφύλαξη των διατάξεων του ανωτέρω σημείου 4 τμήμα Β) ποιότητας και μεγέθους (σε περίπτωση ταξινόμησης κατά μέγεθος).Οι συσκευασίες πώλησης, των οποίων το καθαρό βάρος δεν υπερβαίνει το 1 kg, μπορούν να περιέχουν μείγματα μανιταριών διαφορετικών χρωμάτων, με την επιφύλαξη ότι είναι ομοιογενή όσον αφορά την ποιότητα, το στάδιο ανάπτυξης, το μέγεθός τους (σε περίπτωση ταξινόμησης κατά μέγεθος) και, για κάθε σχετικό χρώμα, την καταγωγή τους.Το εμφανές μέρος του περιεχομένου της συσκευασίας πρέπει να είναι αντιπροσωπευτικό του συνόλου.Β. ΣυσκευασίαΤα μανιτάρια πρέπει να συσκευάζονται κατά τρόπο ώστε να εξασφαλίζεται η κατάλληλη προστασία του προϊόντος.Τα υλικά που χρησιμοποιούνται στο εσωτερικό της συσκευασίας πρέπει να είναι καινουργή, καθαρά και από υλικό που δεν είναι δυνατό να προκαλέσει στα προϊόντα εξωτερικές ή εσωτερικές αλλοιώσεις. Η χρησιμοποίηση υλικών και κυρίως χάρτου ή σφραγίδων που περιλαμβάνουν εμπορικές ενδείξεις επιτρέπεται υπό τον όρο ότι η εκτύπωση ή η σήμανση της ετικέτας πραγματοποιείται με μελάνη ή κόλλα που δεν είναι τοξικές.Τα μέσα συσκευασίας πρέπει να είναι απαλλαγμένα από οποιοδήποτε ξένο σώμα συμπεριλαμβανομένου πλεονάσματος του υλικού επικάλυψης.6. ΔΙΑΤΑΞΕΙΣ ΣΧΕΤΙΚΑ ΜΕ ΤΗ ΣΗΜΑΝΣΗΚάθε συσκευασία πρέπει να φέρει εξωτερικά, συγκεντρωμένες στην ίδια πλευρά με ευανάγνωστους, ανεξίτηλους και ορατούς χαρακτήρες τις ακόλουθες ενδείξεις:Α. ΑναγνώρισηΣυσκευαστής ή/και αποστολέας: Όνομα και διεύθυνση ή εμπορικό σήμα που χορηγείται ή αναγνωρίζεται από επίσημη υπηρεσία. Ωστόσο, όταν χρησιμοποιείται ένας κωδικός (συμβολική αναγνώριση), η ένδειξη "συσκευαστής ή/και αποστολέας (ή ανάλογη συντομογραφία)" πρέπει να αναφέρεται δίπλα στον κωδικό αυτό (συμβολική αναγνώριση).Β. Είδος του προϊόντος- Αν το περιεχόμενο δεν είναι εξωτερικά ορατό:- "καλλιεργούμενα μανιτάρια",- "Κομμένα" ή "άκοπα",- "Χρώμα" σε περίπτωση άλλου χρώματος διαφορετικού από το λευκό.- Στάδιο ανάπτυξης (προαιρετικό).- Σε περίπτωση συσκευασιών πώλησης που περιέχουν μείγμα μανιταριών διαφορετικών χρωμάτων, ονόματα των διαφόρων χρωμάτων.Γ. Καταγωγή του προϊόντος- Χώρα καταγωγής και, ενδεχομένως, ζώνη παραγωγής ή εθνική, περιφερειακή ή τοπική ονομασία.- Σε περίπτωση συσκευασιών πώλησης που περιέχουν μείγμα μανιταριών διαφορετικών χρωμάτων και διαφορετικής καταγωγής, πρέπει να αναγράφεται δίπλα από το όνομα των σχετικών χρωμάτων η ένδειξη καθεμιάς από τις σχετικές χώρες καταγωγής.Δ. Εμπορικά χαρακτηριστικά- Κατηγορία.- Μέγεθος (σε περίπτωση ταξινόμησης κατά μέγεθος), εκφρασμένο από την ελάχιστη και τη μέγιστη διάμετρο του καπέλου, ή ένδειξη: "μικρό", "μεσαίο" ή "μεγάλο".- Καθαρό βάρος.Ε. Επίσημο σήμα ελέγχου (προαιρετικό)